Мы завяршаем нашыя Адвэнтавыя рэкалекцыі. Мы разважалі аб гэтым годзе, які дабягае канца, і пачалі глядзець наперад, у Новы год, які ўжо стаіць на парозе. Мы стараліся заўважыць прысутнасць Хрыста ў нашым жыцці, Яго сяброўства з намі, Яго прабыванне сярод нас. Мы шырока адкрылі дзверы сэрцаў і розуму – дзверы ў нашую асабовасць – каб наблізіцца да Слова, прывітаць у святле, сузіраць блізкасць Стварыцеля і сагрэцца ў прысутнасці Хрыста, які прыйшоў на свет дзве тысячы год таму, і які прыйдзе зноў і нейкім асаблівым чынам у свята Божага нараджэння.